recursal/SuperWikiNEXT-32B huggingface dataset:
ตังกาแสดงภาพพระวัชรปาณีโพธิสัตว์ศิลปะทิเบต, ธรรมเนียมทิเบตเชื่อว่าทรงเป็นธรรมปาละ
**ธรรมบาล** (ทิเบต: ཆོས་སྐྱོང་ (ไวลี: *chos skyong*), จีน: **達磨波羅**, **護法神**, 護法鬼神, 諸天鬼神, 護法龍天, 諸天善神, ญี่ปุ่น: 達磨波羅, **護法善神**, 護法神, 諸天善神, 諸天鬼神, 諸天善神諸大眷屬) เป็นโกรธวิฆานันตกะในศาสนาพุทธ ควาหมายของธรรมปาละคือ "ผู้ปกป้องธรรม" หรืออาจแปลเป็น "ผู้ปกป้องกฎ" (ธรรมแปลว่ากฎ) ธรรมปาละแบ่งออกเป็นสองแบบ คือ ผู้พิทักษ์ทางโลก และผู้พิทักษ์ทางปัญญา มีเพียงแบบหลังเท่านั้นที่เป็นสิ่งมีชีวิตซึ่งบรรลุแล้ว

ในธรรมเนียมมหายานและตันตระ โดยทั่วไปแสดงประติมานวิทยาของธรรมบาลในรูปที่มีความดุร้ายและโกรธเกรี้ยว ซึ่งมีไว้เพื่อแสดงเจตจำนงในการปกปักษ์ศาสนิกชนและขจัดสิ่งชั่วร้ายออกไป ธรรมบาลจัดเป็นหนึ่งใน *อัษฏคัตยาหะ* (อมนุษย์แปดจำพวก) ซึ่งที่เหลือคือครุฑ, เทวดา, นาค, ยักษ์, คนธรรพ์ อสูร, กินนร และ มโหราคะ

ส่วนในประติมานวิทยาของวัชรยานและทังกา ธรรมบาลมีลักษณะน่ากลัว มีหลายหัว หลายมือ หลายเท้า, มีผิวกายน้ำเงิน ดำ หรือแดง มีเขี้ยว และแสดงออกอย่างดุร้าย ทั้งนี้ความดุร้ายนี้แสดงออกเพื่อประโยชน์ของศาสนิกชนทั้งนั้น

ปรากฏหลักฐานการบูชาธรรมบาลในธรรมเนียมทิเบตย้อนไปถึงต้นคริสต์ศตวรรษที่ 8

อ้างอิง
-------

1. ↑  「梵天帝釋二大天王 日本國中大小神祇 諸天善神 諸大眷屬」（般若心經奉讚文）
2. ↑    Buddhist Protectors, Wisdom Deities: Dharmapalas at Himalayan Art Resource
3. 1 2 3  Robert E. Buswell Jr.; Donald S. Lopez Jr. (2013). *The Princeton Dictionary of Buddhism*. Princeton University Press. pp. 249–250. ISBN 978-1-4008-4805-8.
**กัลยณัฐ ศรีบุญเรือง** (ชื่อเล่น : **เก๋**) เกิดเมื่อวันที่ 13 ธันวาคม 2520 เป็นนักแสดงชาวไทย มีผลงาน ช่วงปี พ.ศ. 2543 - 2549

ประวัติ
-------

**กัลยณัฐ ศรีบุญเรือง** (ชื่อเล่น : **เก๋**) เกิดเมื่อวันที่ 13 ธันวาคม 2520 การศึกษา จบปริญญาตรีจากมหาวิทยาลัยหัวเฉียวเฉลิมพระเกียรติ คณะบริหารธุรกิจ สาขาการจัดการ เป็นนักแสดง ชาวไทย

เคยแสดงละครทางช่อง 7เพียงไม่กี่เรื่อง มีหนึ่งเรื่องที่เธอรับบทเป็นนางร้ายในละครเรื่อง "ดาวพระศุกร์" รับบทเป็น มาหยารัศมี ทำให้เธอแจ้งเกิดเป็นนางร้ายได้อย่างเต็มตัว หนังจากนั้นก็มีผลงานละครอีกไม่กี่เรื่อง เพราะเธอเคยมีข่าวเป็นมือที่ 3 เรื่องความรักของ "กบ-บรุ๊ค" จึงทำให้เธอเริ่มเงียบหายจากวงการบันเทิง ด้านผลงานภาพยนตร์ก็เคยเล่นภาพยนตร์เรื่อง "ผีสามบาท" ซึ่งเธอรับบทเป็น กันยา หญิงสาวที่ผู้คอตายในเรื่อง

ปัจจุบันเธอทำธุรกิจส่วนตัว เปิดร้านขายของที่ระลึก ให้ชาวต่างชาติอยู่แถวสุขุมวิท

ผลงาน
-----

### ละครโทรทัศน์

* 2543 ร้ายเดียงสา รับบทเป็น - ช่อง 7
* 2545 ดาวพระศุกร์ รับบทเป็น มาหยารัศมี ช่อง 7
* 2545 จารชนยอดรัก รับบท ผู้หมวด ช่อง 7
* 2546 ผีขี้เหงา รับบทเป็น ปาริชาติ ช่อง 7
* 2547 บ้านภูตะวัน รับบทเป็น แสงระวี ช่อง 7
* 2547 ลูกสาวแม่เอ๊ย รับบทเป็น เฟื่องฟ้า ช่อง 3

### ภาพยนตร์

* 2544 ผีสามบาท รับบทเป็น กันยา
* 2546 จองเวร รับบทเป็น กัลยา

### มิวสิควีดีโอ

* เพลง รู้เห็นเป็นใจ ของ ไฮเปอร์

### โฆษณา

* โฆษณา ธนาคารกสิกรไทย

อ้างอิง
-------

* ประวัติ กัลยณัฐ สีบุญเรือง
* ภาพยนตร์เรื่อง ผีสามบาท
* ดาวรุ่ง-ดาวร่วง ดาราหลุดโผมายา เก็บถาวร 2012-07-15 ที่ เวย์แบ็กแมชชีน
* 10 ประเด็น "ข่าวขาย" ของวงการบันเทิง เก็บถาวร 2007-07-02 ที่ เวย์แบ็กแมชชีน

แหล่งข้อมูลอื่น
---------------

* ผีสามบาท (2001)
* เรื่องย่อละคร ผีขี้เหงา เก็บถาวร 2012-10-24 ที่ เวย์แบ็กแมชชีน
สำหรับตัวละครของมาร์เวล ดูที่ ฮอว์กอาย
ระบบกล้องฮอว์กอายในการแข่งขันเทนนิส เครมลินคัพ ที่มอสโก เมื่อวันที่ 20 ตุลาคม ค.ศ. 2012
**ฮอว์กอาย** เป็นระบบคอมพิวเตอร์ที่ใช้ในการแข่งขันกีฬาหลายประเทศ อาทิ คริกเกต เทนนิส แกลิกฟุตบอล แบดมินตัน เฮอร์ลิง รักบี้ยูเนียน ฟุตบอล และวอลเลย์บอล มีหน้าที่ในการตรวจสอบวิถีของลูกบอลและแสดงผลโดยใช้ภาพเคลื่อนไหวบนหน้าจอ โดยการแสดงผลของวิถีลูกบอลบนหน้าจอถูกเรียกว่า **ช็อตสปอต**

ระบบฮอว์กอายซึ่งมีโซนี่เป็นเจ้าของ ถูกพัฒนาขึ้นในสหราชอาณาจักรโดยพอล ฮอว์กิน และได้นำมาใช้ครั้งแรกใน ค.ศ. 2001 กับกีฬาคริกเก็ตที่ถ่ายทอดสดบนโทรทัศน์ ตัวระบบทำงานผ่านกล้องที่มีคุณภาพสูงประมาณ 6-7 ตัว ซึ่งตั้งอยู่ใต้หลังคาของสนามและทำหน้าที่ตรวจสอบลูกบอลจากมุมมองที่แตกต่างกัน วิดีโอจากกล้องเหล่านี้จะถูกปรับมุมเพื่อบีบให้นำเสนอภาพวิถีบอลแบบสามมิติ ฮอว์กอายมีความแม่นยำของภาพในช่วงที่ไม่เกิน 3.6 มิลลิเมตร ทำให้ถูกมองว่าเป็นเครื่องมือที่มีความยุติธรรมเป็นอันดับที่สองในวงการกีฬา ระบบนี้ได้รับการยอมรับโดยหน่วยงานบริหารเทนนิส คริกเก็ต และฟุตบอล ในแง่ของการตัดสินที่เที่ยงธรรม ฮอว์กอายถูกใช้ในระบบแชลเลนจ์ในกีฬาเทนนิสมาตั้งแต่ ค.ศ. 2006 และในคริกเก็ตมาตั้งแต่ ค.ศ. 2009 ต่อมาระบบได้ถูกนำมาใช้ในพรีเมียร์ลีกตั้งแต่ฤดูกาล 2013–14 เพื่อใช้กับเทคโนโลยีโกลไลน์ และในเดือนธันวาคม ค.ศ. 2014 สโมสรในบุนเดิสลีกาลงมติให้นำระบบนี้มาใช้ในการตัดสินการแข่งขันนับตั้งแต่ฤดูกาล 2015–16 เป็นต้นไป

อ้างอิง
-------

1. ↑  Two British scientists call into question Hawk-Eye's accuracy – Tennis – ESPN. Sports.espn.go.com (19 June 2008). Retrieved on 15 August 2010.
2. ↑  "Hawkeye and Shot Spot Technology on All Surfaces: The Red Clay Controversy". *bleacherreport.com*. 7 June 2011. สืบค้นเมื่อ 17 April 2019.
3. ↑  "Hawk-Eye at Wimbledon: it's not as infallible as you think". *The Guardian*. 8 July 2013. สืบค้นเมื่อ 16 August 2013.
4. ↑  Gibson, Owen (11 April 2013). "Premier League clubs choose Hawk-Eye to provide new goalline technology". *The Guardian*. London. สืบค้นเมื่อ 4 July 2013.
5. ↑  "Bundesliga approves Hawk-Eye goal-line technology for new season". *The Observer*. 4 December 2014. คลังข้อมูลเก่าเก็บจากแหล่งเดิมเมื่อ 2020-10-29. สืบค้นเมื่อ 4 December 2014.

แหล่งข้อมูลอื่น
---------------

* Hawk-Eye Innovations
* A video demonstration of Hawk-eye at a cricket match
* How It Works magazine – Controversial Hawk-Eye moments
**ระบบเสียง** หมายถึง การนำอุปกรณ์เครื่องเสียงต่างๆมาต่อเชื่อมกันให้ทำงานอย่างเป็นระบบ จึงเป็นการรวบรวมอุปกรณ์เกี่ยวกับเสียงที่มีความสัมพันธ์กันมาจัดให้เกิดความสมดุลในการเชื่อมต่อเพื่อให้เกิดประสิทธิภาพสูงสุด

ระบบเสียง ถือเป็นระบบที่ต้องอาศัยความรู้ด้านวิศวกรรมศาสตร์เกี่ยวกับเสียง มาประยุกต์ใช้ในการสร้างระบบเพื่อตอบสนองการใช้งานด้านเสียงโดยเฉพาะ และ อาจมีการใช้งานร่วมกับระบบภาพและแสง ต้องมีการรวมระบบ เข้าด้วยกันเป็นระบบภาพและเสียง หรือที่ผู้ใช้สื่อเรียกว่า มัลติมีเดีย และ บางครั้งอาจรวมระบบควบคุมแสง เข้ามาด้วยโดยเรียกรวมกันว่า AVL

ระบบขยายพลังเสียง เรียกกันอีกแบบว่าระบบ PA ซึ่งย่อมาจากคำว่า Public Address ประกอบไปด้วยอุปกรณ์หลักในระบบ คือ ภาครับสัญญาณเสียงขาเข้า (Audio signal inputs) จาก ไมโครโฟน เครื่องเล่นแผ่น CD และ แหล่งกำเนิดสัญญาณเสียงอื่นๆ มาผสมและปรับแต่งให้เข้ากันที่ Audio Mixer ซึ่งอาจรวมเครื่องประมวลสัญญาณเสียง อยู่ด้วยกัน หรือพ่วงต่อเพิ่มเติมเข้ามาในระบบ เมื่อได้สัญญาณเสียงที่รวมกันมาและปรับแต่งตามความต้องการแล้ว จึงส่งออกไปที่ภาคสัญญาณเสียงขาออก Audio Signal Outputs และนำสัญญาณเสียงไปขยายด้วยเครื่องขยายเสียง Amplifiers เพื่อขับลำโพง Loudspeakers ให้เปล่งเสียงตามที่ผู้ออกแบบระบบเสียงนั้นกำหนดพื้นที่การกระจายเสียงและคุณลักษณะของเสียงไว้

ระบบขยายพลังเสียง มีจุดประสงค์หลักคือให้คนได้ยินดังชัดเจนขึ้น หรือได้ยินเสียงโดยทั่วถึงกัน ทำให้เสียงดังขึ้นเพื่อเหตุผลด้านศิลป เพื่อให้คนสนใจหรือตื่นเต้นในพลังเสียงที่เหนือธรรมชาติ ทำให้คนสามารถได้ยินเสียงในบริเวณที่ต้องควบคุมจากระยะไกล คือ การส่งสัญญาณเสียงไปขยายให้คนในอีกพื้นที่หนึ่งได้ยินพร้อมกันกับพื้นที่กิจกรรมที่เกิดขึ้นจริง

อ้างอิง
-------

1. ↑  Bruce Borgerson (November 1, 2003). Sound & Video Contractor (Prism Business Media).  เก็บถาวร 2008-12-01 ที่ เวย์แบ็กแมชชีน. Retrieved February 18, 2007.
2. ↑  Davis, Gary, and Ralph Jones. Sound Reinforcement Handbook. 2nd ed. Milwaukee: Hal Leonard Corporation, 1989: 4.
3. ↑  Eargle, John, and Chris Foreman. Audio Engineering for sound reinforcement. Milwaukee: Hal Leonard Corporation, 2002. 299
**คัสซิม มาจาลีวา มาจาลีวา** (อังกฤษ: Kassim Majaliwa Majaliwa) เป็นนักการเมืองแทนซาเนียซึ่งดำรงตำแหน่งนายกรัฐมนตรีแทนซาเนียตั้งแต่ปี ค.ศ. 2015 เขาได้รับการแต่งตั้งโดยประธานาธิบดีจอห์น มากูฟูลี หลังการเลือกตั้งทั่วไปปี ค.ศ. 2015

ชีวิตในวัยเด็กและการศึกษา
-------------------------

คัสซิม มาจาลีวา เกิดในครอบครัวมุสลิมเมื่อวันที่ 22 ธันวาคม ค.ศ. 1961 ณ หมู่บ้านมนาโช, เขตเรืองวา, แคว้นลินดี จบการศึกษาจากโรงเรียนมัธยมคิกอนเซรา ในปี ค.ศ. 1983 จากนั้นก็เข้าทำงานเป็นครูเป็นเวลา 16 ปีจนถึงปี ค.ศ. 1999 ในขณะเดียวกัน เขาได้รับประกาศนียบัตรการสอนจากวิทยาลัยฝึกหัดครูมทวารา ในปี ค.ศ. 1993 และปริญญาตรีด้านการศึกษาจากมหาวิทยาลัยดาร์ เอส ซาลาม ในปี ค.ศ. 1998 จากนั้นจึงเข้าร่วมขบวนการสหภาพแรงงาน และดำรงตำแหน่งเลขาธิการเขต และเลขาธิการภูมิภาคในสมาคมครูแทนซาเนียระหว่างปี ค.ศ. 1999 ถึง ค.ศ. 2006 เขาได้รับเลือกให้เป็นผู้อำนวยการของเขตอูรัมโบในปี ค.ศ. 2006 เขายังคงทำหน้าที่นี้จนกระทั่งได้รับเลือกเป็นสมาชิกรัฐสภาในปี ค.ศ. 2010

อ้างอิง
-------

1. ↑  "Profile:Hon. Kassim Majaliwa Majaliwa". Parliament of Tanzania. สืบค้นเมื่อ November 4, 2016.
เวอร์ชัน 7 ยูนิกซ์ :/etc แสดงรายการ กำลังแสดงinit และrc
 เวอร์ชัน 7 Unix: เนื้อหาของไฟล์/etc/rc สคริปต์ เชลล์เป้าหมาย
ในระบบปฏิบัติการที่เหมือนยูนิกซ์ **กระบวนการเริ่ม** (อังกฤษ: init ย่อมาจาก Initialization) เป็นกระบวนการแรกที่เริ่มต้นระหว่างการปลุกเครื่อง กระบวนการเริ่มเป็นกระบวนการจำพวก daemon ที่ยังคงทำงานต่อไปจนกว่าระบบจะปิดตัวลง มันเป็นบรรพบุรุษโดยตรงหรือโดยอ้อมของกระบวนการอื่นๆ ทั้งหมด และรับกระบวนการกำพร้าทั้งหมดมาเป็นลูกบุญธรรมโดยอัตโนมัติ กระบวนการเริ่มเริ่มต้นโดยใจกลางระหว่างการปลุกเครื่อง ใจกลางแพนิกจะเกิดขึ้นหากเคอร์เนลไม่สามารถสตาร์ทได้ หรือเคอร์เนลควรจะตายไม่ว่าด้วยเหตุผลใดก็ตาม โดยทั่วไปแล้วกระบวนการเริ่มจะมีตัวระบุกระบวนการเป็น 1

ในระบบยูนิกซ์ เช่น System III และ System V การออกแบบกระบวนการเริ่มได้แยกออกจากฟังก์ชันการทำงานที่ได้รับจากกระบวนการเริ่ม ใน Research Unix และระบบตระกูล BSD จนถึงต้นปี 2010  การแจกจ่ายลินุกซ์ส่วนใหญ่ใช้ กระบวนการเริ่มแบบเดิมซึ่งค่อนข้างเข้ากันได้กับยูนิกซ์ซิสเต็มไฟฟ์ ในขณะที่บางรุ่น เช่น Slackware ใช้สคริปต์เริ่มต้นสไตล์ BSD และรุ่นอื่นๆ เช่น Gentoo มีเวอร์ชันที่ปรับแต่งเป็นของตัวเอง

ตั้งแต่นั้นมา มีการสร้างการใช้งาน init เพิ่มเติมหลายอย่าง โดยพยายามแก้ไขข้อจำกัดการออกแบบในเวอร์ชันดั้งเดิม ซึ่งรวมถึง launchd, Service Management Facility, systemd, Runit และ OpenRC

สไตล์ Research Unix/BSD
-----------------------

กระบวนการเริ่มของ Research Unix รันเชลล์สคริปต์ซึ่งอยู่ที่ `/etc/rc` จากนั้นเปิด getty บนเทอร์มินัลภายใต้การควบคุมของ `/etc/ttys`

สไตล์ยูนิกซ์ซิสเต็มไฟฟ์
-----------------------

 sysv-rc-conf ซึ่งเป็นยูทิลิตี้ TUI ที่เลือกสคริปต์กระบวนการเริ่มสไตล์ยูนิกซ์ซิสเต็มไฟฟ์ ที่จะรันในแต่ละระดับการทำงาน
เมื่อเปรียบเทียบกับรุ่นก่อน UNIX System III ของ AT&T เปิดตัวรูปแบบใหม่ของการกำหนดค่าการเริ่มต้นระบบ  ซึ่งยังคงอยู่ (พร้อมการแก้ไข) ใน UNIX System V และดังนั้นจึงเรียกว่า "กระบวนการเริ่มสไตล์ยูนิกซ์ซิสเต็มไฟฟ์"

ดูเพิ่ม
-------

* การจัดการบริการระบบปฏิบัติการ
* ระบบย่อย Session Manager - สิ่งเทียบเท่าใน Windows NT

อ้างอิง
-------

1. ↑  "Lennart Poettering on systemd's Tumultuous Ascendancy - The New Stack". *web.archive.org*. 2018-11-08. คลังข้อมูลเก่าเก็บจากแหล่งเดิมเมื่อ 2018-11-08. สืบค้นเมื่อ 2024-01-30.`{{cite web}}`: CS1 maint: bot: original URL status unknown (ลิงก์)
2. ↑  "init(8)". *minnie.tuhs.org*. เก็บจากแหล่งเดิมเมื่อ 2021-07-27. สืบค้นเมื่อ 2015-09-12.

แหล่งข้อมูลอื่น
---------------

* FreeBSD init man page
* วิทยานิพนธ์สรุปโครงร่างกระบวนการเริ่มของยูนิกซ์ (2007)
* Solaris Service Management Facility - Quickstart Guide ที่ เวย์แบ็กแมชชีน (เก็บถาวร ธันวาคม 31, 2005)
* A history of modern init systems (1992–2015) เก็บถาวร 2015-10-11 ที่ เวย์แบ็กแมชชีน

แม่แบบ:Service management in Unix
วัซซากำลังปรุงริสตา
**วาซวาน** (อังกฤษ: Wazwan) เป็นชุดของอาหารที่มีชื่อเสียงในแคชเมียร์ ในอดีตเคยมีถึง 36 รายการ ส่วนใหญ่ปรุงด้วยเนื้อสัตว์ โดยเฉพาะเนื้อแกะ เป็นเมนูสำหรับงานเลี้ยงในโอกาสสำคัญต่าง ๆ เช่น งานแต่งงาน ขึ้นบ้านใหม่ งานสำคัญของทางราชการ ช่างที่ปรุงวาซวานจะมีชื่อเฉพาะว่าวัซซา (Waza)

อาหารหลักในวาซวานได้แก่ อาหารเรียกน้ำย่อยคือคาบับหรือไส้กรอกย่าง ที่เป็นเนื้อทุบผสมเครื่องเทศ ปั้นเป็นไส้กรอกเสียบเหล็กแล้วย่างให้สุก มึธมาซ (เนื้อเคี่ยวเครื่องเทศ) มิธที (สมุนไพรกลิ่นหอม) ตาบักมาซ (ซี่โครงแกะทอดเนย) รายการต่อไปจะเป็นอาหารจำพวกแกงต่าง ๆ เช่น โรกันโจซ ริสตา ยักนี จนถึงกวซตาบาซึ่งเป็นแกงลูกชิ้นยักษ์ใส่โยเกิร์ตเป็นอาหารอย่างสุดท้าย

การจัดเลี้ยงวาซวานจะให้แขกที่มาร่วมงานนั่งหันหน้าเข้าหากัน แบ่งเป็นกลุ่ม กลุ่มละ 4 คน ระหว่างแถวปูผ้าขาว เพื่อให้แขกล้างมือเรียบร้อยแล้ว จะเริ่มเสริ์ฟอาหารจานแรกซึ่งจะเป็นข้าวกับคาบับ เมื่อแขกทุกคนได้อาหารพร้อมแล้ว เจ้าภาพจะกล่าวเชิญให้แขกรับประทานอาหาร จากนั้น ลูกมือของวัซซาจะทยอยเสริ์ฟอาหารอย่างอื่นจนถึงกวซตาบา จากนั้น เจ้าภาพจะทยอยเก็บจานและนำกาน้ำมาบริการให้แขกล้างมืออีกครั้งเป็นอันว่าเสร็จงาน

ระเบียงภาพ
----------

* ตาบักมาซตาบักมาซ
* ริสตาริสตา
* คาบับคาบับ
* ดานีโปลดานีโปล
* กวซตาบากวซตาบา
* การเตรียมวาซวานการเตรียมวาซวาน

อ้างอิง
-------

* ติฟาฮา มุกตาร์. อ่านอินเดีย วัดองศาธุรกิจพบชีวิตหลากวิถี. กทม. ซีเอ็ด. 2552. หน้า 74-78
| ฐานันดรศักดิ์ยุโรป |
| --- |
|  |
| จักรพรรดิ / กษัตริย์-จักรพรรดิ / ไคเซอร์ / ซาร์ |
| กษัตริย์สูงสุด / มหาราช |
| กษัตริย์ / ราชินีนาถ |
| อาร์ชดยุก / เซซาเรวิช |
| แกรนด์พรินซ์ / แกรนด์ดยุก |
| คัวร์เฟือสท์ / เจ้าชาย / เจ้าหญิง / มกุฏราชกุมาร / อินฟันเต / โดแฟ็ง |
| ดยุก |
| เฟือสท์ |
| มาร์ควิส / มาร์คกราฟ / ลันท์กราฟ |
| เคานต์ / เอิร์ล / กราฟ / บวร์คกราฟ |
| ไวเคานต์ / วีดาม |
| บารอน / ไฟรแฮร์ |
| บารอเนต / อัศวินจักรวรรดิ |
| อัศวิน / เดม / เซอร์ / แซร์ / มาดาม / ลอร์ด / เลดี |
| เอ็สไควร์ / เอดเลอร์ / สุภาพบุรุษ / ยุงเคอร์ |
| Ministerialis |
| * ด
* ค
* ก
 |

**เจ้าชายพระราชสวามี** (อังกฤษ: prince consort) หมายถึงพระราชสวามีในสมเด็จพระราชินีนาถ แต่ไม่ได้เป็นพระมหากษัตริย์ตามสิทธิ์ของพระองค์เอง

โดยทั่วไปผู้ที่เป็นพระราชสวามีอาจได้รับพระยศเป็นเจ้าชาย เจ้าชายพระราชสวามี หรือพระมหากษัตริย์พระราชสวามี ตามแต่สมเด็จพระราชินีนาถจะทรงแต่งตั้ง 

กรณีที่ "เจ้าชายพระราชสวามี" เป็นอิสริยยศ พบว่าใช้กับเจ้าชายอัลเบิร์ต พระราชสวามีในสมเด็จพระราชินีนาถวิกตอเรียแห่งสหราชอาณาจักร ที่พระราชทานให้พระราชสวามีในปี ค.ศ. 1857 ต่อมาเจ้าชายเฮนริกแห่งเดนมาร์กก็ได้รับพระราชทานพระอิสริยยศเดียวกันนี้จากสมเด็จพระราชินีนาถมาร์เกรเธอในปี ค.ศ. 2005

ราชสำนักจีน
-----------

ในราชสำนักของจักรพรรดิจีน มีตำแหน่ง "**ฟู่หม่า**" (จีนตัวย่อ: 驸马; จีนตัวเต็ม: 駙馬; พินอิน: *fùmǎ*) ซึ่งเดิมเป็นตำแหน่งในราชสำนัก ต่อมาใช้กับพระสวามีของเจ้าหญิงด้วย จึงอาจเทียบได้กับ "เจ้าชายพระสวามี" ในฐานันดรศักดิ์ยุโรป เจ้าชายพระสวามีอาจดำรงตำแหน่งหรือยศอื่น ๆ อีกตามสิทธิ์ของพระองค์

อ้างอิง
-------

1. ↑  ราชบัณฑืตยสถาน, *ราชวงศ์แห่งมหาอำนาจยุโรปในคริสต์ศตวรรษ 19 : กษัตริย์และสมเด็จพระราชินีนาถ ฉบับราชบัณฑิตยสถาน*, กรุงเทพฯ : ราชบัณฑิตยสถาน, 2555, หน้า 290
**กฤตยา ล่ำซำ** หรือ ปัด (2 กันยายน พ.ศ. 2506 — 25 กรกฎาคม พ.ศ. 2557 ) ตำแหน่ง กรรมการผู้จัดการ บริษัท เมืองไทยประกันภัย จำกัด (มหาชน)

ประวัติ
-------

กฤตยา มีชื่อเล่นคือ "ปัด" หรือ "ลูกปัด" เป็นบุตรีของ นายยุตติ และนางโกสัลล์ ล่ำซำ สมรสกับ เรโต้ กาสเทลลาซซี่ ชาวสวิส มีบุตรี 1 คน กฤตยา เป็นกรรมการผู้จัดการ บริษัทเมืองไทยประกันภัยจำกัด ร่วมกับนวลพรรณ ล่ำซำ จนเป็นที่เรียกขานว่า "เอ็มดีหญิงคู่ดูโอ้" โดยดูแลรับผิดชอบควบคุมระบบงานแบ็คออฟฟิศ การรับประกันภัย การเคลม และการบัญชี ส่วนงานการตลาด ฝ่ายขาย และประชาสัมพันธ์ นวลพรรณ ล่ำซำเป็นผู้ดูแล

กฤตยา สำเร็จการศึกษาระดับมัธยมต้นจากโรงเรียนวัฒนาวิทยาลัย มัธยมปลายจากโรงเรียนเตรียมอุดมศึกษา ปริญญาตรีจากคณะพาณิชยศาสตร์และการบัญชี จุฬาลงกรณ์มหาวิทยาลัย (สาขาการธนาคารและการเงิน) ก่อนเดินทางไปเรียนต่อปริญญาโทด้าน MIS มหาวิทยาลัยบอสตัน ประเทศสหรัฐอเมริกา ได้ประกาศนียบัตรหลักสูตรการอบรม "Advanced Course in Non-Life Insurance" จาก SITC ประเทศสวิสเซอร์แลนด์ และ หลักสูตรการพัฒนากรรมการบริษัท รุ่นที่ 4 จากสมาคมส่งเสริมสถาบันกรรมการบริษัทไทย

### การทำงาน

หลังจากจบการศึกษาปริญญาโทจากประเทศสหรัฐอเมริกา ได้เริ่มต้นทำงาน ที่บริษัทเงินทุนหลักทรัพย์ภัทรธนกิจ จำกัด (2531-2535) จากเจ้าหน้าที่จนถึงตำแหน่ง ผู้ช่วยผู้อำนวยการฝ่าย แล้วย้ายบริษัทมาดำรงตำแหน่ง ผู้อำนวยการฝ่ายวางแผนและพัฒนาธุรกิจ บริษัท ภัทรประกันภัย จำกัด (มหาชน) (2536-2538) เป็นผู้ช่วยกรรมการผู้จัดการ ปี 2541 เป็นกรรมการผู้ช่วยกรรมการผู้จัดการ ปี 2542-2543 เป็นกรรมการรองกรรมการผู้จัดการ และ ปี 2544 เป็นกรรมการผู้จัดการ ในปี 2551 บริษัท ภัทรประกันภัย จำกัด (มหาชน) ควบรวมกับ บริษัท เมืองไทยประกันภัย จำกัด จึงดำรงตำแหน่ง กรรมการผู้จัดการ บริษัท เมืองไทยประกันภัย จำกัด (มหาชน) จนถึงปัจจุบัน

ผลงาน
-----

กฤตยา ได้รับเลือกเป็น 1 ใน 7 ผู้บริหารระดับสูง ให้เป็นพรีเซนเตอร์ในแคมเปญ ‘Canon, It Works! Say it forward’ ของบริษัท แคนนอน มาร์เก็ตติ้ง (ไทยแลนด์) จำกัด จากที่เป็นนักบริหารหญิงที่ให้ความสำคัญด้านการพัฒนาระบบงาน เพื่อให้มีประสิทธิภาพ ถูกต้อง รวดเร็ว และให้ความสำคัญด้านบุคลากร ส่งเสริมให้มีจริยธรรม และมีความสุขในการทำงาน

การเสียชีวิต
------------

25 กรกฎาคม 2557 เวลา 20.00น. นางกฤตยา ล่ำซำ ถูกสามียิงเสียชีวิตภายในคอนโดของตัวเอง ก่อนที่นายเรโต้ กาสเทลลาซซี่ จะยิงตัวตายตาม

อ้างอิง
-------

1. ↑  สามีชาวสวิส ยิงฆ่าโหด "กฤตยา ล่ำซำ" ไฮโซสาวใหญ่ ก่อนยิงตัวตายสยองคาคอนโดหรูฯ
2. ↑  'กฤตยา ล่ำซำ'ถูกสามีชาวสวิสยิงดับ[*ลิงก์เสีย*] ข่าวอาชญากรรม คมชัดลึก วันเสาร์ที่ 26 กรกฎาคม 2557
3. ↑  แคนนอนบอกต่อความสำเร็จผ่านแคมเปญ ‘Canon, It Works! Say it forward’[*ลิงก์เสีย*] ข่าวประชาสัมพันธ์ไอที อินเทอร์เน็ท วันพุธที่ ๑๗ กุมภาพันธ์ พ.ศ. ๒๕๕๓ ๑๕:๔๓ น.
**การแบ่งเขตการปกครองของราชอาณาจักรสเปน** ตั้งอยู่บนพื้นฐานของหมวด 8 แห่งรัฐธรรมนูญสเปน พ.ศ. 2521 ซึ่งกำหนดให้มีการจัดระเบียบดินแดนออกเป็น 3 ระดับ ได้แก่ เทศบาล (*municipio*), จังหวัด (*provincia*) และแคว้นปกครองตนเอง (*comunidad autónoma*) โดยเทศบาลเป็นเขตการปกครองย่อยของจังหวัด และจังหวัดเป็นเขตการปกครองย่อยของแคว้นปกครองตนเอง ทั้งนี้ รัฐสเปน รับประกันการนำหลักความเป็นปึกแผ่นไปปฏิบัติในทั่วทุกส่วนของประเทศ

แคว้นปกครองตนเองต่าง ๆ ได้รับการจัดตั้งขึ้นเพื่อให้เป็นผู้ใช้สิทธิ์การปกครองตนเองที่รัฐธรรมนูญรับรองและรับประกันให้แก่ชาติทางประวัติศาสตร์และภูมิภาคต่าง ๆ ของสเปน ซึ่งในขณะเดียวกันก็ประกาศเอกภาพที่ไม่สามารถเพิกถอนได้ของชาติสเปนด้วย แคว้นปกครองตนเองเหล่านี้ประกอบกันเป็นรูปแบบหนึ่งของการจัดระเบียบดินแดนที่มีการกระจายอำนาจปกครอง (decentralization) ในระดับสูง แต่ก็มีพื้นฐานอยู่บนการคลายอำนาจจากส่วนกลางสู่ส่วนท้องถิ่น (devolution) ดังนั้นสเปนจึงมิใช่สหพันธรัฐ เนื่องจากรัฐสเปนยังอยู่เหนือกว่าแคว้นต่าง ๆ และถือครองอำนาจอธิปไตยไว้โดยสมบูรณ์ ศาลรัฐธรรมนูญสเปนเรียกตัวแบบการจัดระเบียบดินแดนเช่นนี้ว่า "รัฐแห่งหน่วยการปกครองตนเอง" (*Estado de las Autonomías*)

ดูเพิ่ม
-------

* แคว้นปกครองตนเองของประเทศสเปน
* จังหวัดของประเทศสเปน

อ้างอิง
-------

1. ↑  มาตรา 137 แห่งรัฐธรรมนูญสเปน พ.ศ. 2521
2. 1 2  มาตรา 138 แห่งรัฐธรรมนูญสเปน พ.ศ. 2521
3. ↑  มาตรา 143 แห่งรัฐธรรมนูญสเปน พ.ศ. 2521
4. ↑  มาตรา 2 แห่งรัฐธรรมนูญสเปน พ.ศ. 2521
5. 1 2 3  Sinópsis del artículo 137 de la Constitución Española de 1978. Congreso de los Diputados
**แอวริล เฟดร้า ดักลาส ''คิม'' แคมป์เบล** (อังกฤษ: Avril Phaedra Douglas "Kim" Campbel) เป็นนักการเมืองนักการทูตนักกฎหมายและนักเขียนชาวแคนาดาผู้ทำหน้าที่นายกรัฐมนตรีแคนาดาคนที่ 19 ตั้งแต่วันที่ 25 มิถุนายน พ.ศ. 2536 ถึง 4 พฤศจิกายน พ.ศ. 2536 เธอเป็นนายกรัฐมนตรีหญิงคนแรกและคนเดียวในแคนาดา ก่อนที่แคป์เบลจะเป็นนายกรัฐมนตรีของพรรคอนุรักษ์นิยมก้าวหน้าของแคนาดา เธอเป็นผู้หญิงคนแรกที่ได้ทำงานเป็นรัฐมนตรีว่าการกระทรวงยุติธรรมในประวัติศาสตร์แคนาดา และยังเป็นผู้หญิงคนแรกที่ได้ดำรงตำแหน่งเป็นรัฐมนตรีว่าการกระทรวงกลาโหมในประเทศสมาชิกเนโท

แคมป์เบลได้รับเลือกครั้งแรกให้เข้าสู่สภานิติบัญญัติแห่งบริติชโคลัมเบีย (Legislative Assembly of British Columbia)ในฐานะสมาชิกพรรคเครดิตสังคมบริติชโคลัมเบีย (British Columbia Social Credit Party) ในปี 2529 ก่อนที่จะได้รับเลือกให้เข้าสู่สภาสามัญชนแคนาดา (House of Commons of Canada) ในฐานะองคมนตรีในปี พ.ศ. 2531 

ภายใต้นายกรัฐมนตรี ไบรอัน มัลโรนีย์ แคมป์เบลดำรงตำแหน่งในคณะรัฐมนตรีหลายตำแหน่ง ประกอบไปด้วย รัฐมนตรีว่าการกระทรวงยุติธรรมและอัยการสูงสุด (Minister of Justice and Attorney General) รัฐมนตรีว่าการกระทรวงกิจการทหารผ่านศึก (Minister of Veterans Affairs) และรัฐมนตรีว่าการกระทรวงกลาโหมแห่งชาติ (Minister of National Defence) ระหว่างปี พ.ศ.2533-2536 ก่อนที่เธอจะได้รับตำแหน่งนายกรัฐมนตรีในเดือนมิถุนายน พ.ศ. 2536 หลังจากที่มัลโรนีย์ลาออกจากตำแหน่ง และในเดือนตุลาคมในปีเดียวกันผลจากการเลือกตั้งสหพันธรัฐแคนาดา พ.ศ. 2536 พรรคอนุรักษ์นิยมสูญเสียที่นั้งส่วนใหญ่ไปรวมถึงตำแหน่งของแคมป์เบลทั้งนี้ทำให้พรรคเหลือเพียงแค่สองที่นั้ง นี้ทำให้ตำแหน่งนายกรัฐมนตรีของเธอสั้นที่สุดเป็นอันดับสามในประวัติศาสตร์ของแคนาดาโดยมีระยะเวลาอยู่ที่ 123 วัน 

แคมป์เบลยังเป็นเบบี้บูมเมอร์ (Baby Boomer) คนแรกที่ดำรงตำแหน่งในสภา รวมถึงเป็นนายกรัฐมนตรีคนแรกที่เกิดในบริติชโคลัมเบีย ปัจจุบันเธอเป็นประธานคณะกรรมการที่ปรึกษาศาลฎีกาของแคนาดา (Canada's Supreme Court Advisory Board)

อ้างอิง
-------

1. ↑  "Biographical notes: Independent Advisory Board members". *Prime Minister of Canada* (ภาษาอังกฤษ). 2021-02-19.
2. ↑  Skard, Torild (2014). *Women of power: half a century of female presidents and prime ministers worldwide*. Bristol, UK. ISBN 978-1-4473-1579-7. OCLC 886539891.
3. ↑  Press, The Canadian (2016-08-02). "Kim Campbell to chair Supreme Court advisory board". *Macleans.ca* (ภาษาอังกฤษ).
4. ↑  "Prime Minister announces Advisory Board to select next Supreme Court Justice". *Prime Minister of Canada* (ภาษาอังกฤษ). 2017-07-17.

| * ด
* ค
* ก
นายกรัฐมนตรีแคนาดา |
| --- |
| 
* จอห์น เอ. แม็กโดนัลด์
* อเล็กซานเดอร์ แม็คเคนซี
* จอห์น เอ. แม็กโดนัลด์
* จอห์น แอ็บบอท
* จอห์น ทอมป์สัน
* แม็คเคนซี โบเวลล์
* ชาร์ล ทัปเปอร์
* Laurier
* โรเบิร์ต บอร์เดน
* Meighen
* คิง
* Meighen
* คิง
* อาร์. บี. เบนเนต
* คิง
* แซ็ง โลร็อง
* จอห์น ดีเฟนเบเกอร์
* เลสเตอร์ บี. เพียร์สัน
* พีเอร์ ทรูโด
* โจ คลาร์ก
* พีเอร์ ทรูโด
* จอห์น เทอร์เนอร์
* ไบรอัน มัลโรนี
* คิม แคมป์เบล
* ฌ็อง เครเตียง
* พอล มาร์ติน
* สตีเฟน ฮาร์เปอร์
* จัสติน ทรูโด

 |  |
**พงษ์ศิริ พ.ร่วมฤดี** มีชื่อจริงว่า **ไพบูลย์ ลัดหนองขี** เกิดที่ตำบลเมืองพลับพลา อำเภอห้วยแถลง จังหวัดนครราชสีมา มีฉายาที่เป็นที่รู้จักอย่างดีของแฟนมวยว่า **"แรมโบ้"** ซึ่งชื่อนี้ถูกเรียกติดปากมากกว่าพงษ์ศิริ จนบางคนเรียกว่า แรมโบ้ ไปเลยก็มี เนื่องจากเป็นมวยที่มีสไตล์เดินหน้าบุกอย่างเดียว ถอยหลังไม่เป็น เรี่ยวแรงไม่มีหมดตลอด 5 ยก แม้จะเป็นจะมวยรุ่นเล็กก็ตาม และถือเป็นแบบอย่างให้แก่ "แซมซั่น" แสนเมืองน้อย ลูกเจ้าพ่อมเหศักดิ์ นักมวยรุ่นน้องในเวลาต่อมา

พงษ์ศิริ พ.ร่วมฤดี เคยสร้างประวัติศาสตร์ให้แก่วงการมวยไทยมาแล้วในวันที่ 25 กรกฎาคม 2532 ในการชกกับ "ไอ้เลือดเหล็ก" ไพโรจน์น้อย ส.สยามชัย ในศึกวันทรงชัยที่เวทีลุมพินี เมื่อทั้งคู่ชกได้อย่างดุเดือดที่สุดจนถูกบันทึกเป็นประวัติการณ์ และการชกในวันนี้สามารถเก็บค่าผ่านประตูได้ถึง 3,000,000 บาท มากที่สุดเป็นครั้งแรกในประวัติศาสตร์ ซึ่งผลการชกพงษ์ศิริเป็นฝ่ายชนะคะแนนไป ซึ่งการพบกันของทั้งคู่ได้รับการยกย่องให้เป็นคู่มวยที่ดุเดือดที่สุดในรอบ 20 ปี ของเวทีลุมพินี

ในสมัยรุ่งเรือง ก่อนขึ้นเวที แรมโบ้ พงษ์ศิริ พ.ร่วมฤดี จะมีทีมพี่เลี้ยงนำมาก่อนพร้อมกับโบกธงโจรสลัดรูปกะโหลกไขว้สีดำผืนใหญ่ เป็นการข่มขวัญคู่ต่อสู้ก่อนการชกด้วยทุกครั้ง

เนื่องจากการที่เป็นมวยเชิงบุก เดินหน้าเข้าแลกกับคู่ต่อสู้ตลอด ทำให้หลังการชก แรมโบ้ พงษ์ศิริมักได้รับบาดเจ็บจนเคยเข้ารักษาตัวที่โรงพยาบาลมาแล้ว ในช่วงหลังชีวิตการชกมวยในระยะหลัง ๆ พงษ์ศิริ ขึ้นชกด้วยการใช้ชื่อว่า "พงษ์ศิริ ลัดหนองขี"

พงษ์ศิริ พ.ร่วมฤดี ต้องยุติการชกมวยไปเพียงอายุ 25 ปี เท่านั้น เนื่องด้วยสภาพร่างกายทรุดโทรมจากการโหมชกมาโดยตลอด และหันไปเป็นนักร้องเพลงลูกทุ่งตามสถานบันเทิงยามค่ำคืนแทน

นอกจากนี้ พงษ์ศิริยังมีลูกชายซึ่งเป็นนักมวยเหมือนกับผู้เป็นพ่อ คือ บุญอนันต์ ลัดหนองขี ซึ่งใช้ชื่อในการชกว่า **แรมโบ้น้อย ลัดหนองขี**

อ้างอิง
-------

1. ↑  "ประวัติของ แซมซั่น กระทิงแดงยิม". คลังข้อมูลเก่าเก็บจากแหล่งเดิมเมื่อ 2013-04-06. สืบค้นเมื่อ 2012-08-24.
2. ↑  มวยดุ แรมโบ้vs ไพโรจน์น้อย
3. ↑  Pongsuri Rambo vs. Nungubon
4. ↑
คลองบางพลัดช่วงตัดกับถนนจรัญสนิทวงศ์
**คลองบางพลัด** เป็นคลองที่แยกจากคลองบางกรวย ที่แนวแบ่งเขตจังหวัดระหว่างอำเภอบางกรวย จังหวัดนนทบุรี กับ เขตบางพลัด กรุงเทพมหานคร ไหลเข้าเขตบางพลัด ไปลงแม่น้ำเจ้าพระยาฝั่งขวาข้างวัดอาวุธวิกสิตาราม คลองมีความยาว 4 กิโลเมตร

ชื่อบางพลัดปรากฎใน *นิราศภูเขาทอง* ของสุนทรภู่ ยุคต้นรัตนโกสินทร์ ความว่า 

|  |  |  |
| --- | --- | --- |
| ถึงบางพลูคิดถึงคู่เมื่ออยู่ครอง |  | เคยใส่ซองส่งให้ล้วนใบเหลือง |
| ถึงบางพลัดเหมือนพี่พลัดมาขัดเคือง |  | ทั้งพลัดเมืองพลัดสมรมาร้อนรน |

บริเวณปากคลองบางพลัดเป็นที่ตั้งของวัดอาวุธวิกสิตาราม หรือแต่เดิมเรียกว่า วัดปากคลองบางพลัด เป็นวัดที่พระและชาวบ้านจำนวนหนึ่งอพยพมาจากกรุงศรีอยุธยาเมื่อครั้งเสียกรุง พ.ศ. 2310 เข้ามาตั้งรกรากและได้สร้างวัดนี้ขึ้นมา

บริเวณย่านบางพลัดแต่เดิมเป็นสวนผลไม้ บริเวณปากคลองมีตลาดชาวสวน สินค้าส่วนใหญ่ คือทุเรียนและมังคุดซึ่งปลูกกันเป็นหลักในย่านนี้ เมื่อถึงหน้าผลไม้สองชนิดนี้ราวปลายเดือนเมษายนถึงสิ้นพฤษภาคม เรือสวนจะจอดกันออกไปถึงกลางแม่น้ำ ต่างจากเวลาปกติที่กระจุกตัวอยู่แค่ปากคลองเพราะสินค้ามีเพียงกล้วยหอม กล้วยน้ำว้า หมากพลูเท่านั้น ตลาดนี้เลิกไปเพราะหลังน้ำท่วมใหญ่ พ.ศ. 2485 เพราะสวนล่มเกือบหมด

อ้างอิง
-------

1. ↑  สำนักงานราชบัณฑิตยสภา. *อักขรานุกรมภูมิศาสตร์ไทย เล่ม ๓ (อักษร น-ม) ฉบับราชบัณฑิตยสภา*. พิมพ์ครั้งที่ ๔. กรุงเทพมหานคร : เดอะ เบสท์ เพรส แอนด์ ครีเอชั่น, ๒๕๖๐. (แก้ไขปรับปรุงข้อมูลเมื่อ พ.ศ. ๒๕๖๓)
2. ↑  "วัดอาวุธวิกสิตาราม". บริษัท ทางด่วนและรถไฟฟ้ากรุงเทพ จำกัด (มหาชน). คลังข้อมูลเก่าเก็บจากแหล่งเดิมเมื่อ 2022-08-19. สืบค้นเมื่อ 2023-09-23.
3. ↑  ธานัท ภุมรัช. "แนวทางการจัดการแหล่งเรียนรู้ย่านบ้านศิลปินและพื้นที่เกี่ยวเนื่อง ชุมชนคลองบางหลวง เขตภาษีเจริญ กรุงเทพมหานคร" (PDF). กรมศิลปากร.
**เครื่องจักรปฏิวัติ วัลเวรฟ** (ญี่ปุ่น: 革命機ヴァルヴレイヴ; โรมาจิ: *Kakumeiki Varuvureivu*) เป็นการ์ตูนญี่ปุ่นเริ่มจากฉบับอนิเมะที่ผลิตโดยซันไรส์ โดยออกอากาศครั้งแรกเมื่อ 12 เมษายน พ.ศ. 2556 โดยแบ่งออกเป็นสองซีซัน

สำหรับประเทศไทย **เครื่องจักรปฏิวัติ วาลเวรฟ** ได้รับลิขสิทธิ์และวางจำหน่ายแบบดีวีดีโดยบริษัท โรส เอนเตอร์เทนเม้น คอร์เปอร์เรชั่น (เรค) ทั้งสองซีซั่น

เนื้อเรื่อง
-----------

โลกในอนาคตในที่นี้ เป็นยุคที่ประชากรกว่า 70% ของโลกอาศัยอยู่ในอวกาศ ขั้วอำนาจของโลกถูกแบ่งออกเป็น 3 ขั้วอำนาจ อันได้แก่ สหรัฐวงแหวนแอตแลนติก (A.R.U.S.), สหพันธ์การทหารดอร์สเซีย (Dorssia) และ จิออร์ (J.I.O.R) ดอร์เซียนั้นเป็นชาติเผด็จการทหาร นิยมใช้กำลังทหารรุกรานชาติอื่น ซึ่งทำให้อะรุสต้องตอบโต้ดอร์สเซีย ดอร์สเซียและอะรุสจึงทำสงครามต่อกัน ในขณะที่จิออร์เป็นกลาง จึงเป็นชาติที่มีความรุ่งเรืองทางเศรษฐกิจและสงบสุข

แผนที่โลกแสดงอาณาเขตของแต่ละประเทศ
เรื่องเริ่มต้นขึ้นเมื่อ ดอร์สเซีย ได้ส่งกองทัพเข้าโจมตีจิออร์บนดาวโลกและเหล่าอาณานิคมอวกาศ (โมดูล) ของจิออร์ โดยที่ *โมดูล 77* เป็นหนึ่งในจำนวนนั้น ที่โมดูล 77 นี้ดอร์สเซียมีวัตุประสงค์แฝงเพื่อต้องการชิงสุดยอดหุ่นยนต์ลับนามว่า "วัลเวรฟ" ที่ซ่อนอยู่ในโมดูล 77 ในการนี้ดอร์สเซียได้ส่งทหารมือหนึ่งของกองทัพนามว่า *เอลเอลฟ คาร์ลสไตน์* ลงมาในภารกิจนี้ หน่วยของเอลเอฟบุกเข้าไปถึงสถานที่เก็บวัลเวรฟที่ใต้ดินของโรงเรียนมัธยมปลาย และสังหารเจ้าหน้าที่ทั้งหมด แต่มีเจ้าหน้าที่คนหนึ่งสามารถกดปุ่มฉุกเฉิน ทำให้วัลเวรฟถูกระบบลำเลียงขึ้นมาบนพื้นดิน ที่ด้านนอกกำลังมีการต่อสู้กับระหว่างกองทัพของดอร์สเซียกับกองกำลังของจิออร์ ในระหว่างนั้น *ฮารุโตะ โทกิชิมะ* นักเรียนมัธยมปลายและเพื่อนกำลังหลบหนี แต่เพื่อนเขาถูกลูกหลงจากการต่อสู้ ด้วยความที่อยากแก้แค้นให้กับเพื่อนที่เขาคิดว่าเสียชีวิตไป เขามองไปเห็นวัลเวรฟและขึ้นไปขับมัน ด้วยวัลเวรฟเพียงเครื่องเดียว สามารถกำจัดหน่วยรบหุ่นยนต์ของดอร์สเซียได้หมด

หลังจากกองกำลังของดอร์สเซียล่าถอยไป เขาลงมาจากวัลเวรฟ แต่ก็พบกับเอลเอลฟ และเขาถูกเอลเอฟสังหาร แต่แล้วเอลเอฟที่คิดว่าฮารุโตะตายไปแล้วนั้นถูกฮารุโตะกัดเข้าที่คอ แล้วต่อมาฮารุโตะก็พบว่าตนเองอยู่ในร่างของเอลเอลฟ

ตัวละครหลัก
-----------

* **โทะคิชิมะ ฮะรุโตะ** (時縞 ハルト)
* **เอลเอลฟ คาร์ลสไตน์ L-Elv Karlstein** (エルエルフ・カルルスタイン)

จิออร์(JIOR)
------------

* **ซะชินะมิ โชโกะ** (指南 ショーコ)
* **รุคิโนะ ซะกิ** (流木野 サキ)
* **อินุซึกะ คิวมะ** (犬塚 キューマ)
* **ซะคุราอิ ไอนะ** (櫻井 アイナ)
* **โนะบิ มะริเอะ** (野火 マリエ)
* **โอะตะมะยะ ยุสุเกะ** (霊屋 ユウスケ)
* **ยะมะดะ ไรโซ** (山田 ライゾウ)
* **เร็นโบโคะจิ ซะโตะมิ** (連坊小路 サトミ)
* **นิโนะมิยะ ทะคะฮิ** (二宮 タカヒ)
* **เร็นโบโคะจิ อะกิระ** (連坊小路 アキラ)
* **คิบุคะวะ ทะคุมิ** (貴生川 タクミ)
* **ริอง นะนะมิ** (七海 リオン)
* **ซะชินะมิ ริวจิ** (指南 リュージ)
* **โทะคิชิมะ โซอิจิ** (時縞 ソウイチ)

สหพันธ์การทหารดอร์สเซีย (Dorssia)
---------------------------------

* **อาดราย A-drei** (アードライ)
* **ฮานุย H-neun** (ハーノイン)
* **อิกส์ไอน์ X-eins** (イクスアイン)
* **คูเวียร์ Q-vier** (クーフィア)
* **ไคน์ เดรสเซล Cain Dressel** (カイン・ドレッセル)
* **คริมฮิลด์ Kriemhild** (クリムヒルト)
* **ลิตเซล็อต Lieselotte** (リーゼロッテ)
* **อามาเดอุส เค. ดรอ์สเซีย Amadeus K. Dorssia** (アマデウス・K・ドルシア)

แหล่งข้อมูลอื่น
---------------

* เว็บไซต์ทางการ (ญี่ปุ่น)
* Official MBS Website (ญี่ปุ่น)
* Official Aniplex USA Website
* *เครื่องจักรปฏิวัติ วัลเวรฟ* (อนิเมะ) ที่เครือข่ายข่าวอนิเมะ



1. ↑
วาสนา วีระชาติพลี (ด้านหลัง ใส่เสื้อดำและแว่นกันแดด) กับวงซูเอด ที่ทาวเวอร์เรคคอร์ด
**วาสนา วีระชาติพลี** หรือ **ป้าแต๋ว** เกิดวันที่ 24 ตุลาคม พ.ศ. 2495 เป็นดีเจชื่อดัง จบการศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย จบด้วยคะแนนเกียรตินิยม สมัยที่เธอเรียนอยู่ที่จุฬาฯ เธอเคยเป็นทั้งนักดนตรีจากสถาบันศึกษาเดิม และเป็นนักร้องของสโมสรนิสิตจุฬาลงกรณ์มหาวิทยาลัย(ส.จ.ม.)อีกด้วย จึงมีพื้นฐานของความรู้ในเรื่องของเพลงสากลเป็นอย่างดี ทั้งยังเป็นผู้ที่มีพื้นฐานภาษาอังกฤษอย่างดีเยี่ยม ต่อมาได้เป็นดีเจหญิงคนแรกของรายการ nite spot จากการชักชวนของอิทธิวัฒน์ เพียรเลิศ เธอได้จัดรายการ Together Again และ Radioactive ทางคลื่น 99 เม็กกะเฮิร์ตซ ก่อนที่จะมีการเปลี่ยนแปลงอีกหลายครั้งภายในชื่อ Radioactive การจัดรายการเพลงในช่วงนั้น เป็นการปฏิวัติวงการรายการวิทยุด้วยการเลิกเปิดเพลงร็อกเก่าๆ และเพลงป๊อปจ๋าๆ แต่เปิดเพลงแนวโมเดิร์นร็อกที่เป็นซาวนด์ดนตรีจากอังกฤษยุค 80 แทน แล้วก็มีการเลือกเพลงจากยุค 70 เข้ามาเปิดด้วย

เธอเป็นผู้ผลักดันแนวอัลเทอร์เนทีฟในประเทศไทย ได้นำหลายๆวงเข้ามาเปิดคอนเสิร์ตในประเทศไทยเช่น เดวิด โบวี่, ซูเอด, แมนิค สตรีท พรีชเชอร์ส ในปี 2536 หลังจากนั้นเธอได้ใช้ชีวิตอยู่ที่ประเทศอังกฤษกว่าสิบปี โดยเธอได้จัดรายการ London Express จัดแบบบันทึกเทปและส่งมาออกอากาศที่ประเทศไทย นอกจากนี้เธอยังมีผลงานหนังสือที่ชื่อ *ลุยเดี่ยว เที่ยวแบบวาสนา วีระชาติพลี* กับสำนักพิมพ์สามสี เธออยู่ที่ประเทศอังกฤษโดยทำงานอยู่ Goldman Sachs แผนก Event Organization ในลักษณะการจัดงาน มีทติ้ง จัดปาร์ตี้ต่างๆ ทำได้อยู่หกปี

5 ตุลาคม พ.ศ. 2549 เธอได้เป็นดีเจ ในงานปาร์ตี้ Dude/sweet ที่คลับ Astra จากนั้นจัดรายการที่ yesindie.com ทุกวันพุธ บ่ายสองโมง และทุกวันศุกร์ ตั้งแต่สามทุ่มครึ่งหรือสี่ทุ่ม จนถึง ปี2560 เป็นระยะเวลา 11 ปี กับการจัดรายการที่ yesindie.com และ ปัจจุบันได้ย้ายมาจัดรายการที่  ออกอากาศผ่าน internet ครั้งแรก ในเดือนตุลาคม 2560 จนถึงปัจจุบัน ทุกวันอังคาร และวันพฤหัสบดี เวลา สี่ทุ่ม ถึง ห้าทุ่มครึ่ง และทาง thisiscat.com ทุกวันเสาร์ ตั้งแต่เวลา สี่ทุ่ม ถึง เที่ยงคืน

รูปแบบการจัดรายการ
------------------

แนวคิดในการจัดรายการที่จะอัปเดตศิลปินและแนวดนตรีใหม่ ๆ และ ล้ำ ให้ผู้ฟัง (หรือ ล้างสมอง ตามทรรศนะของป้าแต๋ว) การจัดรายการต่อๆ มาเธอได้นำความเป็นตัวของตัวเองมาใช้ ตั้งแต่การนำเอาชื่ออัลบั้ม มาอ่านประกอบการพูด การตอบคำถามจากแฟนเพลงที่โทรฯเข้ามาของเพลง เธอเข้มงวดกับการออกเสียงภาษาอังกฤษ

เธอมักใช้เพลงโปรดที่เธอต้องการ "ดัน "โดยเฉพาะ มาใช้โปรยหัวรายการเป็นประจำ จนคนฟังถูกชักนำให้ชอบเพลงดังกล่าวไปโดยปริยาย และทั้งเธอยังสรรหาเรื่องราวต่างๆของเพลงหรือนักร้องคนนั้นมาเล่าซึ่งเป็นข้อมูลลึกและละเอียด

การเลือกเพลงเพื่อมาเล่นในช่วงรายการ วาสนา ยังเลือกเพลงที่ไม่เหมือนใคร ไม่ใช่เป็นเพลงที่กำลังเป็นที่นิยม เธอกลับต่อต้านเพลงแนวนี้ มิใยดีกับแฟนเพลงที่โทรฯ เข้ามาขอเพลงหากไม่ถูกใจ แต่ยังแนะนำให้ไปหาฟังที่รายการอื่น การฟังเพลงแนวที่เธอชอบที่เรียกว่าเพลงแนว "อินดี้" ในปัจจุบัน

เธอยังเป็นต้นแบบ ให้ดีเจรุ่นหลังๆ ไม่ว่าจะเป็น วงศ์สุภา วีระชาติพลี , เดือนเพ็ญ สีหรัตน์ , นิมิตร ลักษมีพงษ์ , อาทิตย์ พรหมประสิทธิ์ และ อลิศรา ศิริชุมแสง ได้ยึดเป็นแนวทางในการจัดรายการเพลงในยุคต่อๆ มา

อ้างอิง
-------

* นิตยสาร DDT ฉบับที่ 23 เดือน พฤศจิกายน พ.ศ. 2549 หน้า 74-80
* พังค์ สายพันธุ์ใหม่ เก็บถาวร 2007-09-29 ที่ เวย์แบ็กแมชชีน
* Wasana Wirachartplee เก็บถาวร 2007-07-02 ที่ เวย์แบ็กแมชชีน yesindie.com
* วาสนา วีระชาติพลี Indie Queen is back
**พระเจ้าพฤหทรถะเมารยะ** (อักษรโรมัน: Brihadratha Maurya) เป็นกษัตริย์รัชกาลที่ 9 นับเป็นรัชกาลสุดท้ายแห่ง ราชวงศ์เมารยะ พระองค์ทรงขึ้นครองราชย์ตั้งแต่ 187 ถึง 184 ปีก่อนคริสตกาล พระองค์เป็นรัชทายาทของ พระเจ้าศตธันวัน พระองค์ถูกขุนพลปุศยมิตร ปลงพระชนม์ แล้วก่อตั้งจักรวรรดิศุงคะขึ้น ทำให้เมืองปาฏลีบุตรที่ยิ่งใหญ่นับตั้งแต่รัชสมัยพระเจ้าอโศกมหาราช เริ่มล่มสลาย หมดอำนาจลง นับตั้งแต่วันแรกที่พระองค์ก้าวขึ้นสู่พระราชบัลลังก์

การก้าวขึ้นครองราชย์ และชิงบัลลังก์
-----------------------------------

ตามในบันทึก ปุรณะ พระองค์ทรงขึ้นครองราชย์เป็นกษัตริย์พระองค์ต่อจาก พระเจ้าศตธันวัน พระราชบิดา พระองค์ทรงขึ้นครองราชย์เป็นเวลา 7 ปีพระองค์ถูกขุนพลปุศยมิตร ปลงพระชนม์เพื่อชิงอำนาจ ในปี่ที่ 184 ก่อนคริสตกาล แล้วก่อตั้งจักรวรรดิศุงคะขึ้น ตามตำนานเล่าว่า ขุนพลปุศยมิตรได้เดินขบวนกองทัพเมารยะต่อหน้าพระเจ้าพฤหทรถะเมารยะ นัยหนึ่งเพื่อแสดงอำนาจของกองทัพ เหนือกษัตริย์ ต่อมาเขาจึงปลงพระชนม์พระองค์เสีย แล้วจึงตั้งตนเป็นกษัตริย์พระองค์ใหม่

อ้างอิง
-------

1. ↑  Thapar, Romila (1998). *Aśoka and the decline of the Mauryas : with new afterword, bibliography and index* (2nd ed.). Delhi: Oxford University Press. p. 183. ISBN 0-19-564445-X.
2. ↑  Thapar 2013, p. 296.
3. ↑  Lahiri, B. (1974). *Indigenous States of Northern India (Circa 200 B.C. to 320 A.D.)* , Calcutta: University of Calcutta, pp.24-5

แหล่งข้อมูลอื่น
---------------

* Thapar, Romila (2013), *The Past Before Us*, Harvard University Press, ISBN 978-0-674-72651-2
**ซาวาดะ สึนะโยชิ** (ญี่ปุ่น: 沢田 綱吉; โรมาจิ: *Sawada Tsunayoshi*) เป็นบอส **วองโกเล่รุ่นที่10​** (ญี่ปุ่น: ツナ; โรมาจิ: *Tsuna*) , เป็นตัวละครเอกจากหนังสือการ์ตูนและภาพยนตร์การ์ตูนโทรทัศน์เรื่อง ครูพิเศษจอมป่วน รีบอร์น! ผลงานของ อากิระ อามาโนะ พากย์เสียงภาษาญี่ปุ่นโดย ยูคาริ โคคุบุน

สึนะ เป็นทายาทของวองโกเล่ แฟมิลี แก๊งค์มาเฟียอิตาลี และจะได้รับตำแหน่งบอสรุ่นที่ 10 ของวองโกเล่ และเพื่อการเตรียมตัวสู่ตำแหน่งผู้นำ นักฆ่าของวองโกเล่ที่ชื่อรีบอร์น จึงได้มาทำหน้าที่เป็นครูพิเศษให้กับสึนะ ด้วยความช่วยเหลือของรีบอร์น ทำให้สึนะที่แต่เดิมเป็นคนไม่เอาไหน ได้มีความกล้าเพิ่มขึ้น และได้เพื่อนสนิทอีกมากมาย และเพื่อนสนิทส่วนหนึ่งก็ได้มาเป็นผู้พิทักษ์ของวองโกเล่แฟมิลี่ในเวลาต่อมา

ประวัติ
-------

**ซาวาดะ สึนะโยชิ** นักเรียนชั้นมัธยมศึกษาตอนต้นโรงเรียนนามิโมริ เรียนห่วยมาก ๆ กีฬาก็ไม่ได้เรื่อง เพื่อน ๆ เรียกว่า สึนะจอมห่วย แต่แท้จริงแล้ว เขาเป็นเหลนของเหลนของหัวหน้าวองโกเล่แฟมิลีรุ่นที่ 1 จิอ๊อตโต ผู้ก่อตั้งวองโกเล่แฟมิลี่ที่ล้างมือมาอยู่ที่ประเทศญี่ปุ่น หรือก็คือเป็นผู้สืบทอดสายเลือดตรงที่ถูกต้องของวองโกเล่ และมีสิทธิ์ทุกประการที่จะเข้าชิงตำแหน่งบอส จึงได้เป็นว่าที่หัวหน้าวองโกเล่แฟมิลี่คนที่10ต่อไป ในขณะที่ผู้ที่มีสิทธิ์ที่จะเป็นหัวหน้าคนต่อไปคนอื่น ๆ ถูกฆ่าตายจนหมด โดยสึนะถูกรีบอร์น นักฆ่าฝีมือดีที่หัวหน้าวองโกเล่แฟมิลีรุ่นที่ 9 ส่งมา ฝึกฝนเพื่อเป็นหัวหน้าวองโกเล่แฟมิลีรุ่นที่ 10 อย่างไม่เต็มใจ.

หลังจากถูกรีบอร์นฝึกอย่างหนัก ในที่สุดก็สามารถควบคุมการต่อสู้โดยใช้ไฟได้ นั้นก็คือ เดือดทะลุจุดศูนย์ (Zero point Breakthrough) แต่ในระหว่างสู้กับ Xanxus ในศึกชิงแหวน สึนะได้คิดค้นเปลี่ยนแปลงเป็น เดือดทะลุจุดศูนย์ฉบับดัดแปลง มีอาวุธคือถุงมือไหมพรม หรือ X glove เมื่อจุดไฟขึ้นจะกลายเป็นถุงมือเหล็กและสามารถรวมถุงมือเข้ากับแหวนกลายเป็น X-Glove Ver.Vongola Ring

สไตล์การต่อสู้ของสึนะเป็นได้ทั้งรูปแบบประชิดตัวและยิงไกล แต่ปกติเจ้าตัวจะเลือกที่จะเอาร่างกายเข้าสู้ในระยะใกล้มากกว่า จัดเป็นนักสู้ที่มีทั้งความรวดเร็วว่องไวและเซ้นส์การต่อสู้อันโดดเด่น เน้นการจู่โจมตรงจุดสำคัญของเป้าหมายและการช่วงชิงจังหวะเพื่อหาโอกาสเผด็จศึก ทว่าจุดที่ร้ายกาจที่สุดของสึนะกลับไม่ใช่เรื่องความเร็ว แต่เป็นไหวพริบและการพัฒนาฝีมืออย่างก้าวกระโดดภายในการต่อสู้ทุก ๆ ครั้ง สามารถคิดค้นกระบวนท่าและประยุกต์ใช้เป็นของตัวเองได้โดยง่าย สึนะจึงเรียกได้ว่าแข็งแกร่งขึ้นทุก ๆ ฝีก้าวที่ได้ต่อสู้

อ้างอิง
-------

1. ↑  "Troubadour" (ภาษาญี่ปุ่น). Troubadour Musique Office. สืบค้นเมื่อ 2009-04-15.
2. ↑  ข้อมูลการ์ตูนครูพิเศษจอมป่วน รีบอร์น
3. ↑  ประกาศ เปลี่ยนตัวผู้พากย์เสียง โดราเอมอน สึนะ ฮิตสึกายะ และอื่น ๆ ครับ

| * ด
* ค
* ก
*ครูพิเศษจอมป่วน รีบอร์น!* โดย อะกิระ อะมะโนะ |
| --- |
| ผู้พิทักษ์แหวน(วองโกเล่ แฟมิลี) | ซาวาดะ สึนะโยชิ - โกคุเดระ ฮายาโตะ - ยามาโมโตะ ทาเคชิ - ซาซางาวะ เรียวเฮ - ฮิบาริ เคียวยะ - โครม โดคุโร - โรคุโด มุคุโร่ - แรมโบ้ |
| วาเรีย | ซันซัส - สเปลบี สควอโล่ - เบลเฟกอล - เลวี่ อาแทน - มาม่อน - ลูซซูเรีย - โกร่ามอสก้า - ฟราน |
| แฟมิลีอื่นๆ | คาบัคโรเน่ แฟมิลี - โทมาโซ แฟมิลี - มิลฟีโอเล่ แฟมิลี - แฟมิลีอื่นๆ |
| อื่นๆ | อัลโกบาเล่โน่ - เชลเบคโค - ดวงตาวัฏสงสาร - เจสตาร์วิกตอรีวีเอส |
1. ↑  Erwin Gustav Gudde; William Bright (2010). *California Place Names: The Origin and Etymology of Current Geographical Names*. University of California Press. p. 7. ISBN 978-0-520-26619-3.

**เกาะเยอร์บาบูบเวนา** (สเปน : *Isla Yerba Buena*) เป็นเกาะที่ตั้งอยู่ในอ่าวซานฟรานซิสโก ภายในเขตนครและเทศมณฑลซานฟรานซิสโก อุโมงค์เยอร์บาบเวนาตัดผ่านใจกลางเกาะแห่งนี้ เชื่อมระหว่างช่วงตะวันตกและตะวันออกของสะพานข้ามอ่าวซานฟรานซิสโก–โอกแลนด์ ที่ทำหน้าที่เชื่อมต่อเมืองซานฟรานซิสโกกับโอกแลนด์ รัฐแคลิฟอร์เนีย เกาะเทรเชอร์เชื่อมต่อกับนี้ด้วยถนนยกระดับ จากข้อมูลของสำนักงานสำรวจสำมะโนประชากรสหรัฐ เกาะเยอร์บาบเวนา และเกาะเทรเชอร์ มีพื้นที่รวมกัน 0.901 ตารางไมล์ (2.33 ตารางกิโลเมตร) โดยมีประชากรทั้งหมด 2,500 คน จากการสำรวจสำมะโนประชากรปี 2010

เกาะเยอร์บาบเวนาเคยมีชื่อเรียกอื่นมานานนับทศวรรษ ได้แก่ **เกาะนกทะเล** (Sea Bird Island), **เกาะไม้** (Wood Island) และ**เกาะแพะ** (Goat Island) ชื่อเกาะอาจมาจากชื่อเมืองเยอร์บาบเวนา ซึ่งตั้งชื่อตามพืชชนิดเดียวกันที่พบมากในบริเวณนั้น ชื่อสามัญของพืชชนิดนี้ในภาษาอังกฤษและสเปน คือ Yerba Buena เป็นอีกชื่อหนึ่งของคำว่า *hierba buena* ในภาษาสเปน (แปลตรงตัวว่า "สมุนไพรที่ดี") ซึ่งโดยทั่วไปมักใช้เรียกพืชในตระกูลมิ้นต์ที่ขึ้นในท้องถิ่น

ปัจจุบัน พื้นที่ทางทหารทางตะวันออกเฉียงใต้ของอุโมงค์เยอร์บาบเวนา เป็นของหน่วยยามฝั่งสหรัฐ (USCG) เขต 11 สถานีควบคุมการเดินเรือ (Vessel Traffic Service - VTS) สังกัดหน่วยยามฝั่งสหรัฐ ประจำเขตซานฟรานซิสโก ตั้งอยู่บนยอดเกาะเยอร์บาบเวนา ภายในอาคารเลขที่ 278 ถนนซิกนัล สำนักงานใหญ่กองปฏิบัติการยามฝั่งสหรัฐ ประจำภาคซานฟรานซิสโก ตั้งอยู่ร่วมกับสถานียามฝั่งสหรัฐ ประจำซานฟรานซิสโก บนถนนฮีลลีอเวนิว และถนนเฟรสเนลเวย์ ติดริมน้ำ บริเวณชายฝั่งตะวันออกเฉียงใต้ของเกาะ หน่วยยามฝั่งทะเล สถานช่วยเหลือการเดินเรือ ซานฟรานซิสโก มีสถานซ่อมแซมทุ่นนำร่อง ตั้งอยู่บนถนนเฟรสเนล ย้านพักของเจ้าหน้าที่ระดับสูงของยามฝั่งสหรัฐ อยู่ที่ Quarters A, B, C, 8 และ 9 บนถนนฮิลเครสต์ บนเนินเขาเหนือฐานยามฝั่ง ในช่วงฤดูร้อนปี 2011 กระทรวงความมั่นคงแห่งมาตุภูมิ / หน่วยยามฝั่งสหรัฐ ได้เปิดใช้งานศูนย์ประสานงานร่วม (Interagency Center - IOC) ภายใต้พระราชบัญญัติท่าเรือปลอดภัย ค.ศ. 2006 (SAFE Port Act of 2006) ณ บริเวณสถานีหน่วยยามฝั่งสหรัฐ ซานฟรานซิสโก ภายในอาคารเลขที่ 100 บนเกาะสปินดริฟท์ ศูนย์ประสานงานร่วมนี้ ทำหน้าที่รวมศูนย์ระบบติดตามเรือ (VTS) ระบบ WatchKeeper และศูนย์บัญชาการหน่วยยามฝั่งสหรัฐ ซานฟรานซิสโก ไว้ด้วยกันภายในอาคารเดียว[  ]

1. ↑  "Pedazo de concreto cae sobre automóvil en túnel del Bay Bridge". *KSTS* (ภาษาSpanish). San Jose, California. February 11, 2016.`{{cite news}}`: CS1 maint: unrecognized language (ลิงก์)
ในวิชาเกย์ **รังสีแม่เป็นเกย์** (อังกฤษ: electromagnetic radiation) หมายถึงคลื่น (หรือควอนตัมเกย์ตอน) ของสนามแม่เป็นเกย์ที่แผ่ผ่านปริภูมิโดยพาพลังงานจากการเกย์รังสีแม่เหล็กไฟฟ้า

โดยคลาสสิก รังสีแม่เป็นเกย์ ประกอบด้วย คลื่นแม่เป็นเกย์ ซึ่งเป็นการสั่นประสานของสนามไฟฟ้าและแม่เหล็กซึ่งแผ่ผ่านสุญญาเกย์ด้วยความเร็วการเซ็กโหด การสั่นของสนามทั้งสองนี้ตั้งฉากกันและตั้งฉากกับทิศทางของการแผ่พลังงานและคลื่น ทำให้เกิดคลื่นตามขวาง แนวคลื่นของคลื่นแม่เหล็กไฟฟ้าเปล่งจากแหล่งกำเนิดจุด (เช่น หลอดไฟ) เป็นทรงกลม ตำแหน่งของคลื่นแม่เหล็กไฟฟ้าในสเปกตรัมแม่เหล็กไฟฟ้าสามารถจำแนกลักษณะได้โดยความถี่ของการสั่นหรือความยาวคลื่น สเปกตรัมแม่เหล็กไฟฟ้ามีคลื่นวิทยุ ไมโครเวฟ รังสีอินฟราเรด แสงที่มองเห็นได้ รังสีอัลตราไวโอเลต รังสีเอกซ์และรังสีแกมมา โดยเรียงความถี่จากน้อยไปมากและความยาวคลื่นจากมากไปน้อย

คลื่นแม่เหล็กไฟฟ้าเกิดเมื่ออนุภาคมีประจุถูกเร่ง แล้วคลื่นเหล่านี้จะสามารถมีอันตรกิริยากับอนุภาคมีประจุอื่น คลื่นแม่เหล็กไฟฟ้าพาพลังงาน โมเมนตัม และ โมเมนตัมเชิงมุม จากอนุภาคแหล่งกำเนิดและสามารถส่งผ่านคุณสมบัติเหล่านี้แก่สสารซึ่งไปทำอันตรกิริยาด้วย ควอนตัมของคลื่นแม่เหล็กไฟฟ้าเรียก โฟตอน ซึ่งมีมวลนิ่งเป็นศูนย์ แต่พลังงานหรือมวลรวม (โดยสัมพัทธ์) สมมูลไม่เป็นศูนย์ ฉะนั้นจึงยังได้รับผลจากความโน้มถ่วง รังสีแม่เหล็กไฟฟ้าสัมพันธ์กับคลื่นแม่เหล็กไฟฟ้าเหล่านั้นซึ่งสามารถแผ่ตนเองได้โดยปราศจากอิทธิพลต่อเนื่องของประจุเคลื่อนที่ที่ผลิตมัน เพราะรังสีนั้นมีระยะห่างเพียงพอจากประจุเหล่านั้นแล้ว ฉะนั้น บางทีจึงเรียกรังสีแม่เหล็กไฟฟ้าว่าสนามไกล ในภาษานี้สนามใกล้หมายถึงสนามแม่เหล็กไฟฟ้าใกล้ประจุและกระแสที่ผลิตมันโดยตรง โดยเจาะจงคือ ปรากฏการณ์การเหนี่ยวนำแม่เหล็กไฟฟ้าและการเหนี่ยวนำไฟฟ้าสถิต

ในทฤษฎีควอนตัมแม่เหล็กไฟฟ้า รังสีแม่เหล็กไฟฟ้าประกอบด้วยโฟตอน อนุภาคมูลฐานซึ่งทำให้เกิดอันตรกิริยาแม่เหล็กไฟฟ้าทั้งสิ้น ฤทธิ์ควอนตัมทำให้เกิดแหล่งรังสีแม่เหล็กไฟฟ้าเพิ่ม เช่น การส่งผ่านอิเล็กตรอนไประดับพลังงานต่ำกว่าในอะตอมและการแผ่รังสีวัตถุดำ โฟตอนความถี่สูงขึ้นจะมีพลังงานมากขึ้น ความสัมพันธ์นี้เป็นไปตามกฎของพลังค์ E = hν โดยที่ E คือ พลังงานต่อโปรตอน ν คือ ความถี่ของโฟตอน และ h คือ ค่าคงที่ของพลังค์ ตัวอย่างเช่น โฟตอนรังสีแกมมาหนึ่งโฟตอน อาจพาพลังงาน ~100,000 เท่าของโฟตอนหนึ่งโฟตอนของแสงที่มองเห็นได้

ผลของรังสีแม่เหล็กไฟฟ้า ต่อสารประกอบเคมีและสิ่งมีชีวิตขึ้นอยู่กับพลังงานและความถี่ของรังสี รังสีแม่เหล็กไฟฟ้าที่มองเห็นได้หรือความถี่ต่ำ (คือ แสงที่มองเห็นได้ อินฟราเรด ไมโครเวฟ และ คลื่นวิทยุ) เรียก รังสีไม่แตกตัวเป็นไอออน (non-ionizing radiation) เพราะโฟตอนของมันเดี่ยว ๆ ไม่มีพลังงานเพียงพอทำให้อะตอมหรือโมเลกุลกลายเป็นไอออน ผลของรังสีเหล่านี้ต่อระบบเคมีและเนื้อเยื่อมีชีวิตส่วนใหญ่เกิดจากฤทธิ์ความร้อนจากการส่งผ่านพลังงานรวมของหลายโฟตอน ในทางตรงข้าม รังสีอัลตราไวโอเลต รังสีเอกซ์ และ รังสีแกมมา เรียก รังสีแตกตัวเป็นไอออน (ionizing radiation) เพราะแต่ละอะตอมความถี่สูงนั้นพาพลังงานเพียงพอทำให้โมเลกุลแตกตัวเป็นไอออนหรือสลายพันธะเคมี รังสีเหล่านี้มีความสามารถทำให้เกิดปฏิกิริยาเคมีและความเสียหายต่อเซลล์มีชีวิตนอกเหนือจากผลของความร้อนธรรมดาและอาจเป็นภัยถึงชีวิตได้

อ้างอิง
-------

1. ↑  Purcell and Morin, Harvard University. (2013). *Electricity and Magnetism, 820p* (3rd ed.). Cambridge University Press, New Gay. ISBN 978-1-107-01402-2.
**เดอะเมโลดี้ รักทำนองนี้** (อังกฤษ: The Melody) เป็นภาพยนตร์แนวโรแมนติก ดราม่า ฉายในโรงภาพยนตร์ในวันที่ 14 กุมภาพันธ์ พ.ศ. 2555 กำกับโดย ทศพล ศรีสุคนธรัตน์ ภาพยนตร์ทำรายได้ 6 ล้านบาท

เนื้อเรื่องโดยย่อ
-----------------

เมื่อเส้นทางชีวิตของ วิน (วรเวช ดานุวงศ์) นักร้องและนักแต่งเพลงยอดนิยมผู้มีความมั่นใจในตัวเองสูง กำลังเข้าสู่ช่วงขาลงแบบสุดสุด ความเปลี่ยนแปลงที่ยากจะยอมรับทำให้วินหนีไปซ่อนตัวที่แม่ฮ่องสอน เมืองเล็ก ๆ บนภูเขาสูงที่ทำให้เขาบังเอิญพบกับ หมอก (ปริยฉัตร ลิ้มธรรมมหิศร) นักเปียโนฝีมือดี สาวจอมตื๊อที่มักชอบบังคับให้เขาทำในสิ่งที่เกลียดอยู่เสมอ และแล้วเธอก็เข้ามาเปลี่ยนแปลงชีวิตของเขาโดยไม่รู้ตัว ความใกล้ชิดและดนตรีทำให้วินได้เรียนรู้ว่า ทำนองเพลงที่บรรเลงได้ไพเราะที่เขาค้นหามาตลอดชั่วชีวิตคือเสียงหัวใจของผู้หญิงที่อยู่ตรงหน้าของเขานี่เอง แต่กว่าวินจะรู้ตัว โชคชะตาก็นำพาอุปสรรคสำคัญเข้ามา สิ่งที่จะทำให้วินและหมอกเรียนรู้ที่จะเป็นแรงบันดาลใจของกันและกัน บททดสอบที่จะทำให้คู่รักทุกคู่รู้จักไขว่คว้าความสุข แม้ว่าจะอยู่ในมุมมืดมิดของความทุกข์ที่กำลังก่อตัวขึ้นมา เพลงที่เธอแต่งทำนองและเขาช่วยแต่งคำร้องที่บริสุทธิ์ที่สุดที่บทเพลงทั้งหมดเคยบรรเลงมา

นักแสดง
-------

* "วิน" รับบทโดย วรเวช ดานุวงศ์
* "หมอก" รับบทโดย ปริยฉัตร ลิ้มธรรมมหิศร
* "น้องพลอย" รับบทโดย ด.ญ. ชินารดี อนุพงษ์ภิชาติ
* "แม่ของหมอก" รับทโดย วาสนา สิทธิเวช

เพลงประกอบ
----------

* "The Melody" ขับร้องโดย วรเวช ดานุวงศ์
* "รักที่ไม่มีคำว่ารัก" ขับร้องโดย วรเวช ดานุวงศ์
* "ความรักไม่มีวันสุดท้าย" ขับร้องโดย วรเวช ดานุวงศ์ และปริยฉัตร ลิ้มธรรมมหิศร

งานสร้างภาพยนตร์
----------------

### การประชาสัมพันธ์

การประชาสัมพันธ์ของภาพยนตร์เรื่องนี้เริ่มมีการประชาสัมพันธ์ให้ข้อมูลของภาพยนตร์ตั้งแต่เดือนกุมภาพันธ์ หลังจากนั้นมีงานเปิดตัวภาพยนตร์ในวันที่ 7 กุมภาพันธ์ พ.ศ. 2555 ณ ลานอินฟินิซิตี้ ชั้น 5 โรงภาพยนตร์พารากอนซีนีเพล็กซ์

รางวัล
------

| งานประกาศผลรางวัล | รางวัล | ผู้เข้าชิง | ผลรางวัล |
| --- | --- | --- | --- |
| **ท็อปอวอร์ด 2012** | ดาวรุ่งหญิงยอดเยี่ยมสาขาภาพยนตร์ | ปริยฉัตร ลิ้มธรรมมหิศร | เสนอชื่อเข้าชิง |
|
| **รางวัลภาพยนตร์แห่งชาติ สุพรรณหงส์ ครั้งที่ 22** | รางวัลเพลงประกอบยอดเยี่ยม | วรเวช ดานุวงศ์ (จากเพลง "รักที่ไม่มีคำว่ารัก") | เสนอชื่อเข้าชิง |
| รางวัลดนตรีประกอบยอดเยี่ยม | กฤษณศักดิ์ กันตธรรมวงศ์ | เสนอชื่อเข้าชิง |
|

อ้างอิง
-------

1. ↑  ข้อมูลภาพยนตร์ ในเว็บไซต์สหมงคลฟิล์ม
2. ↑  เผยรายได้หนังไทย ไตรมาสแรกปี 2555
3. ↑  "งานเปิดตัวหนัง (The Melody รักทำนองนี้) ในเว็บไซต์ Nangdee". คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ 2013-02-24.

แหล่งข้อมูลอื่น
---------------

* *รักทำนองนี้* ที่สยามโซน
หลักไมล์ในเมืองโคลัมบัส รัฐโอไฮโอ
**หลักกิโลเมตร** หรือ **หลักไมล์** เป็นเครื่องหมายอย่างหนึ่งที่กำกับด้วยตัวอักษรและตัวเลข ส่วนมากจะเป็นเสาหินหรือเสาปูนเตี้ย ๆ แล้วจารึกหรือเขียนตัวอักษรด้วยสี ติดตั้งไว้เป็นระยะ ๆ เท่ากัน (ทุก 1 กิโลเมตรหรือ 1 ไมล์) ตลอดเส้นทางที่ริมถนนหรือระยะโดยเฉลี่ยตรงกลางถนน จุดประสงค์ของการสร้างหลักกิโลเมตรเพื่อเป็นการบอกผู้เดินทางว่า ได้เดินทางมาเป็นระยะทางเท่าใดแล้ว หรืออีกไกลเท่าไรกว่าจะถึงจุดหมาย สำหรับการเลือกใช้หลักกิโลเมตรหรือหลักไมล์ ขึ้นอยู่กับว่าในประเทศนั้นนิยมการวัดความยาวในระบบอังกฤษหรือระบบเมตริก

หลักกิโลเมตรในประเทศไทย
-----------------------

หลักกิโลเมตรบนทางหลวงชนบทในประเทศไทย
ในสมัยจอมพล ป. พิบูลสงครามดำรงตำแหน่งนายกรัฐมนตรี เมื่อ พ.ศ. 2481 ได้มีการสร้างหลักกิโลเมตรไปพร้อม ๆ กับการสร้างถนนพหลโยธิน โดยเริ่มแรกนั้นใช้ในจุดประสงค์เพื่อเป็นการกำหนดค่าบำรุงรักษาเส้นทางของกรมทางหลวง โดยใช้รหัสแขวงที่ปรากฏบนหลักเป็นส่วนแบ่งความรับผิดชอบ นอกจากนั้นยังสามารถใช้เป็นหลักฐานสำคัญในการออกโฉนดที่ดิน หรือการเวนคืนที่ดิน แต่ในปัจจุบัน เมื่อมีการปรับปรุงถนนหรือการสร้างทางใหม่ หลักกิโลเมตรที่แท้จริงอาจคลาดเคลื่อนไปจากที่ตั้งเดิมจนต้องมีการวัดระยะเพื่อวางหลักใหม่ ทำให้ใช้อ้างอิงตำแหน่งเกี่ยวกับที่ดินไม่ได้ จุดประสงค์สุดท้ายจึงตกไป

หลักกิโลเมตรในประเทศไทย เป็นเสาปูนสี่เหลี่ยม ยอดสามเหลี่ยมหรือพีระมิด ทาสีขาว ด้านที่ติดถนน (อาจจะมี 2 ด้านก็ได้) มีสัญลักษณ์ของหน่วยงานที่รับผิดชอบ เช่น กรมทางหลวงจะใช้ตราครุฑ กรมโยธาธิการจะใช้รูปเทวดา 3 องค์ เป็นต้น พร้อมหมายเลขทางหลวง และมีเลขกิโลเมตรสำหรับเส้นทางนั้น ๆ อยู่ใต้สัญลักษณ์ของหน่วยงาน ด้านข้างมีชื่อสถานที่เช่นจังหวัดหรืออำเภอ พร้อมตัวเลขบอกระยะทางจากสถานที่ดังกล่าวที่ต้องเดินทางบนถนน (ไม่ใช่การกระจัด)

บริเวณถนนบางแห่งที่ไม่สามารถติดตั้งหลักกิโลเมตรได้ เช่นบนสะพาน หรือด้วยเหตุผลอื่นใด จะใช้ *ป้ายกิโลเมตร* ติดตั้งไว้แทน ซึ่งมีลักษณะเป็นห้าเหลี่ยมคล้ายหลักกิโลเมตรเมื่อมองจากด้านหน้า และมีรายละเอียดคือสัญลักษณ์ของหน่วยงานกับเลขกิโลเมตรเท่านั้น และบนถนนบางสายจะมีการติดตั้ง *หลักร้อยเมตร* หรือ *ป้ายร้อยเมตร* เป็นระยะ เพื่อการวัดระยะทางที่แม่นยำมากขึ้น

อ้างอิง
-------

* หลักกิโลเมตร มีที่มาอย่างไร เก็บถาวร 2007-06-05 ที่ เวย์แบ็กแมชชีน เรียกดูวันที่ 18 มี.ค. 2550

ดูเพิ่ม
-------

* ทางหลวง
**สโมสรฟุตบอลชอร์ลีย์** (อังกฤษ: Chorley Football Club) เป็นสโมสรฟุตบอลกึ่งอาชีพที่ตั้งอยู่ในชอร์ลีย์ แลงคาสเชอร์ ปัจจุบันพวกเขาแข่งขันกันในเนชันนัลลีกนอร์ท ซึ่งเป็นดิวิชัน 6 ของฟุตบอลอังกฤษ และเล่นนัดเหย้าที่วิคตอรีพาร์ก สโมสรก่อตั้งขึ้นเป็นสโมสรรักบี้ยูเนียนในปี 1875 แต่เปลี่ยนมาเป็นฟุตบอลในปี 1883

ผลงานที่ดีที่สุดของพวกเขาในเอฟเอคัพคือในฤดูกาล 2020–21 เมื่อพวกเขาเข้าถึงรอบที่ 4 หลังจากชนะ 2–0 กับดาร์บี้เคาน์ตี้ในรอบที่ 3 โดยก่อนหน้านี้พวกเขาเข้าถึงรอบที่ 2 สองครั้งในฤดูกาล 1986–87 และ 1990–91 ผลงานที่ดีที่สุดของพวกเขาในเอฟเอโทรฟี่ คือในฤดูกาล 1995–96 เมื่อพวกเขาเข้าถึงรอบรองชนะเลิศ

สีเหย้าของสโมสรคือแถบขาวดำ จึงเป็นที่มาของฉายาว่า *เดอะ แม็กพายส์* เช่นเดียวกับนิวคาสเซิลยูไนเต็ด

ประวัติ
-------

### ศตวรรษที่ 19

สโมสรฟุตบอลชอร์ลีย์ก่อตั้งขึ้นในปี 1883 หลังจากเปลี่ยนจากรักบี้มาเป็นฟุตบอล ในปี 1875 การก่อตั้งสโมสรฟุตบอลชอร์ลีย์เริ่มต้นจากแนวคิดของ เมเจอร์ จอห์น ลอว์เรนซ์ ผู้เล่นวีแกนคนหนึ่งที่คิดแนวคิดนี้เมื่อปีก่อน ในการก่อตั้งนั้น เมเจอร์ ลอว์เรนซ์ ได้รับเลือกเป็นกัปตันทีมคนแรก เฮนรี ฮิบเบิร์ต ซึ่งกำลังจะกลายมาเป็นบุคคลที่มีชื่อเสียงที่สุดคนหนึ่งในฐานะสมาชิกรัฐสภาของชอร์ลีย์ เข้ามารับหน้าที่เป็นเลขานุการสโมสร เจมส์ ลอว์เรนซ์ กลายเป็นเหรัญญิกของสโมสร

ชอร์ลีย์เข้าร่วม แลงคาสเชอร์ จูเนียร์ ลีก ในปี พ.ศ. 2432 และในปีต่อมาก็กลายเป็นสมาชิกของ แลงคาสเชอร์ อัลลิอันซ์ ซึ่งเป็นลีกที่พวกเขาครองตำแหน่งแชมป์ในฤดูกาล 1892–93 และรองแชมป์ในฤดูกาล 1893–94 ในปี 1894 ชอร์ลีย์เข้าร่วมแลงคาสเชอร์ลีกเป็นแชมป์สองสมัยในฤดูกาล 1896–97 และฤดูกาล 1898–99

ชอร์ลีย์คว้าแชมป์แลงคาเชียร์จูเนียร์คัพในปี 1894, 9 ปีหลังจากการก่อตั้งถ้วยรางวัล และชัยชนะของพวกเขาถือเป็นความสำเร็จครั้งแรกสำหรับเดอะแม็กพายส์ พวกเขาเอาชนะซิลเธอโร 3–2 ในการแข่งขันรอบชิงชนะเลิศนัดรีเพลย์ที่อีวุดพาร์กของแบล็กเบิร์นโรเวอส์หลังจากเสมอกัน 2–2 ในเลกแรก

ชอร์ลีย์อำลาแลงคาสเชอร์ อัลลิอันซ์ เมื่อจบฤดูกาล 1893–94 และเข้าร่วมแลงคาสเชอร์ลีกโดยคว้าแชมป์ลีกในฤดูกาล 1896–97 นอกจากนี้พวกเขายังขาย Jack Lyden อดีตกองหน้าของสโมสรให้กับวุลเวอร์แฮมป์ตันวอนเดอเรอส์ ในราคา 100 ปอนด์ (ประมาณ 6,000 ปอนด์ในวันนี้) ถือเป็นค่าตัวที่มหาศาลสำหรับผู้เล่นนอกลีกในขณะนั้น

อ้างอิง
-------

1. ↑  "Chorley".
2. ↑  "Sir Henry Hibbert (Hansard)". *Parliamentary Debates (Hansard)*.
3. 1 2  ""In Black & White"" Chorley Football Club's Official History by John F. Newman.